ระเบียบกรุงเทพมหานครระเบียบกรุงเทพมหานครว่าด้วยสุสานกลางมุสลิมประจำกรุงเทพมหานครพ.ศ.๒๕๕๒ เพื่อให้การดำเนินการเกี่ยวกับการขอใช้สุสานกลางมุสลิมประจำกรุงเทพมหานครเป็นไปด้วยความเรียบร้อย มีประสิทธิภาพถูกต้องตามวัตถุประสงค์ของการจัดตั้งสุสานและเกิดประโยชน์ต่อประชาชนในส่วนรวมอาศัยอำนาจตามความในมาตรา ๔๙ และมาตรา ๘๙ (๑๗)แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยสุสานกลางมุสลิมประจำกรุงเทพมหานครพ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้มีคณะกรรมการคณะหนึ่งเรียกว่า คณะกรรมการบริหารสุสานกลางมุสลิมประจำกรุงเทพมหานครประกอบด้วย ผู้ว่าราชการกรุงเทพมหานคร เป็นประธานกรรมการ ปลัดกรุงเทพมหานครเป็นรองประธานกรรมการ ผู้อำนวยการเขตหนองจอก หัวหน้าฝ่ายสิ่งแวดล้อมและสุขาภิบาลสำนักงานเขตหนองจอก ผู้แทนคณะกรรมการอิสลามประจำกรุงเทพมหานคร อิหม่ามประจำมัสยิดดารุ้ลกอนี(สุเหร่าต้นโพธิ์) หรือผู้แทน เป็นกรรมการ และหัวหน้าฝ่ายปกครองสำนักงานเขตหนองจอกเป็นกรรมการและเลขานุการข้อ ๔ให้คณะกรรมการบริหารสุสานกลางมุสลิมประจำกรุงเทพมหานครมีหน้าที่ดังต่อไปนี้(๑)เสนอแนะและให้คำปรึกษาเกี่ยวกับการดำเนินการบริหารจัดการสุสานกลางมุสลิมประจำกรุงเทพมหานคร(๒)กำหนดหลักเกณฑ์และวิธีการเกี่ยวกับการใช้สุสานกลางมุสลิมประจำกรุงเทพมหานครตามวัตถุประสงค์ของการจัดตั้งสุสาน(๓) จัดทำทะเบียนทรัพย์สิน บัญชีเอกสารและรายงานผลการดำเนินการให้ผู้ว่าราชการกรุงเทพมหานครทราบภายในวันที่ ๓๑ ธันวาคมของทุกปี(๔)เรียกให้เจ้าหน้าที่หรือบุคคลอื่นใดมาชี้แจงหรือแสดงความคิดเห็นประกอบการพิจารณาในการดำเนินการเกี่ยวกับสุสานกลางมุสลิมประจำกรุงเทพมหานคร(๕) ปฏิบัติหน้าที่อื่นตามที่กำหนดในระเบียบนี้ข้อ ๕การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๖ให้ผู้อำนวยการเขตหนองจอกมีอำนาจบริหารจัดการสุสานกลางมุสลิมประจำกรุงเทพมหานครข้อ ๗ให้ผู้แทนคณะกรรมการอิสลามประจำกรุงเทพมหานครเป็นที่ปรึกษาในการดำเนินการที่เกี่ยวข้องกับศาสนพิธีตามหลักศาสนาอิสลามข้อ ๘ในการขอใช้สุสานกลางมุสลิมประจำกรุงเทพมหานครให้ผู้ขออนุญาตยื่นคำขอที่สำนักงานเขตหนองจอกโดยแนบใบมรณบัตรและเอกสารที่เกี่ยวข้องประกอบการพิจารณาอนุญาตข้อ ๙ในการดำเนินการเกี่ยวกับศาสนพิธีในการฝังศพให้คณะกรรมการประจำมัสยิดเป็นผู้ดำเนินการตามหลักเกณฑ์ วิธีการโดยปกติในทางศาสนาอิสลามข้อ ๑๐ที่ฝังศพต้องอยู่ห่างจากแนวเขตสถานที่สำหรับฝังศพไม่น้อยกว่า๔ เมตร แต่ละหลุมฝังศพต้องอยู่ห่างไม่น้อยกว่า ๕๐ เซนติเมตร และการฝังหีบศพหรือที่บรรจุศพต้องอยู่ต่ำกว่าระดับพื้นดินไม่น้อยกว่า๑ เมตรการกำหนดจุดสำหรับการฝังศพในตำแหน่งใดให้เป็นไปตามที่ผู้อำนวยการเขตหนองจอกกำหนดข้อ ๑๑การฝังศพผู้ตายด้วยโรคติดต่ออันตรายห้ามนำศพออกจากหีบศพหรือที่บรรจุเดิมและห้ามนำสิ่งที่ติดไปกับศพออกจากหีบศพหรือที่บรรจุข้อ ๑๒ผู้ขออนุญาตใช้สุสานกลางมุสลิมประจำกรุงเทพมหานครต้องปฏิบัติตามคำสั่งและคำแนะนำของผู้อำนวยการเขตหนองจอกในเรื่องเกี่ยวกับการรักษาความสะอาดการชำระล้างสถานที่ในบริเวณสุสานตามที่กำหนดข้อ ๑๓ให้ผู้ว่าราชการกรุงเทพมหานครรักษาการตามระเบียบนี้และให้มีอำนาจออกคำสั่ง ประกาศ เพื่อปฏิบัติให้เป็นไปตามระเบียบนี้ประกาศณ วันที่ ๑๖ ตุลาคม พ.ศ. ๒๕๕๒สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๑๗ธันวาคม ๒๕๕๒นันท์นภัสร์/ตรวจ๑๗ธันวาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๗๖ ง/หน้า ๒๑/๓ ธันวาคม ๒๕๕๒